**TEHNISKĀ SPECIFIKĀCIJA**

**Ielu pieguļošās teritorijas apzaļumošanas darbi** **un nomaļu atjaunošana Daugavpils pilsētā 2025. gadā**

1. **Darba uzdevums**

Veikt zaļās zonas atjaunošanu pēc ielu remontdarbiem saskaņā ar šo tehnisko specifikāciju un spēkā esošajiem normatīvajiem aktiem ka arī veikt nomaļu atjaunošanu pēc Daugavpils pilsētas ielam saskaņā ar šo tehnisko specifikāciju un spēkā esošajiem normatīvajiem aktiem (turpmāk – Darbs vai Darbi).

1. **Darbu izpildes vieta un veids**
	1. Darbu izpildes vieta – Daugavpils valstspilsētas administratīvā teritorijā esošās ielas.
	2. Darbu veids – atjaunošana.
2. **Darbu pasūtītājs un Darbu izpildītājs**
	1. Darbu pasūtītāja nosaukums un reģistrācijas Nr. – Daugavpils valstspilsētas pašvaldības iestāde “Komunālās saimniecības pārvalde”, reģistrācijas Nr.90009547852 (turpmāk – Pasūtītājs).
	2. Pasūtītāja juridiskā adrese – Saules iela 5a, Daugavpils, LV-5401, Latvija.
	3. Pasūtītāja kontaktpersona un tās kontaktinformācija – Daugavpils valstspilsētas pašvaldības iestādes “Komunālās saimniecības pārvalde” komunālinženieris Oļegs Krukovskis, tālrunis 65476482, e-pasta adrese olegs.krukovskis@daugavpils.lv.
	4. Darbu izpildītājs (turpmāk – Būvkomersants) – komersants, kurš ir tiesīgs veikt Darbus un ar kuru ir noslēgts iepirkuma līguma par Darbu veikšanu.
3. **Darbu izpildes normatīvais regulējums**

Darbu izpildē jāievēro spēkā esošais un attiecināmais normatīvais regulējums:

* 1. likumi – Būvniecības likums, Darba aizsardzības likums un citi spēkā esoši un attiecināmi likumi;
	2. Ministru kabineta noteikumi – 2014.gada 19.augusta Ministru kabineta noteikumi Nr.500 “Vispārīgie būvnoteikumi”, 2021.gada 7.janvāra Ministru kabineta noteikumi Nr.26 “Noteikumi par valsts un pašvaldību autoceļu ikdienas uzturēšanas prasībām un to izpildes kontroli”, 2003.gada 25.februāra Ministru kabineta noteikumi Nr.92 “Darba aizsardzības prasības, veicot būvdarbus”, 2021.gada 18.februāra Ministru kabineta noteikumi Nr.113 “Atkritumu un to pārvadājumu uzskaites kārtība” un citi spēkā esoši un attiecināmi Ministru kabineta noteikumi;
	3. citi normatīvie akti – Autoceļu būvdarbu specifikācijas ABS 2023.
1. **Darbu apjomi**

|  |  |  |  |
| --- | --- | --- | --- |
| **Nr.p.k** | **Darba veids** | **Mērvienība** | **Daudzums** |
|
| 1 | Auglīgās zemes piegāde | m³ | 285 |
| 2 | Aizsargzonas sagatavošanas auglīgās zemes slāņa ierīkošanai, auglīgās zemes slāņa ierīkošana, h=15 cm, planēšana, sēklu iesēšana, blietēšana | m² | 3000 |
| 3 | Teritorijas ravēšana objektos, kur tika veikti sēklas iesēšanas darbi (2 reizes sezonā) | m² | 250 |
| 4 | Zāliena pļaušana objektos, kur tika veikti sēklas iesēšanas darbi (4 reizes sezonā), nopļautās zāles iekraušana un aizvešana uz atbērtni | m² | 5000 |
| 5 | Zāliena plastikāta aizsargšūna 500x390x45mm ūdens caurlaidīga, UV un sala izturīga, zaļā krāsā | m² | 50 |
| 6 | Nomaļu velēnas noņemšana h=0.15 m (platums - 1 m), iekraušana un aizvešana uz atbērtni | m² | 350 |
| 7 | Nomaļu uzpildīšana ar grants-smilts maisījumu 0/32s, profilēšana un blīvēšana h=0.15 m (platums - 1 m) | m² | 300 |
| 8 | Nesaistītu dolomīta šķembu kārta (ar fr. šķembām 45-70) pamatnes ierīkošana, h=0,5 m | m² | 43 |

1. **Darbu izmaksas**
	1. Darbu izmaksas (līguma ietvaros – līguma cena) sevī ietver Darbu procesā izmantojamo būvizstrādājumu, cilvēkresursu, transporta, tehnikas, instrumentu, apdrošināšanas, elektroenerģijas, degvielas, būvgružu aizvākšanas, būvlaukuma uzturēšanas, ar būvdarbu organizēšanu, pabeigšanu saistītos izdevumus, iespējamo nodokļu, izņemot PVN, un nodevu maksājumus valsts un pašvaldības budžetos, un citas tiešās un netiešās izmaksas, kas būs jāveic būvkomersantam, lai pienācīgi un pilnībā izpildītu Darbus.
	2. Darbu izmaksas jāatspoguļo Darbu apjomu sarakstā, ko pretendents sagatavo saskaņā ar nolikuma prasībām.
	3. Aprēķinot Darbu izmaksas, jāņem vērā Darbu apjomi.
	4. Samaksa tiek veikta par iepriekšējā mēnesī faktiski veiktajiem Darbiem.
2. **Izmantojamie būvizstrādājumi**

Būvkomersants Darbu izpildē izmanto tos būvizstrādājumus, kurus tas ir norādījis savā piedāvājumā iepirkuma ietvaros.

1. **Vispārīgie Darbu izpildes nosacījumi**
	1. Pirms Darbu uzsākšanas Darbu izpildes vietā pušu pilnvarotas personas apseko Darbu izpildes vietu un nosaka provizoriskus Darbu apjomus un izpildes termiņus.
	2. Visu ar Darbu uzsākšanu, izpildi, pabeigšanu, nodošanu saistīto dokumentāciju Būvkomersants sagatavo, izstrādā, saskaņo un iesniedz pats, ja nav noteikts pretējais.
	3. Būvkomersants pirms Darbu uzsākšanas Darbu izpildes vietā izstrādā, ja nepieciešams, arī saskaņo, satiksmes organizācijas shēmu.
	4. Pasūtītāja veikts apstiprinājums, saskaņojums vai cita rīcība neatbrīvo Būvkomersantu no atbildības par Darbu izpildi saskaņā ar tehnisko specifikāciju un spēkā esošajiem normatīvajiem aktiem.
	5. Būvkomersants ne vēlāk kā 2 (divu) darba dienu laikā rakstiski paziņo Pasūtītājam par visiem apstākļiem, kas atklājušies Darbu izpildes procesā un var radīt šķēršļus turpmākai Darbu kvalitatīvai un savlaicīgai izpildei.
	6. Būvkomersants ne vēlāk kā līdz Darbu pabeigšanai nodrošina visu būvgružu izvešanu no Darbu izpildes vietas, Darbu izpildes vietas teritorijas sakārtošanu, Darbu izpildes vietas atbrīvošanu no Būvkomersanta un tā piesaistīto apakšuzņēmēju personāla, rīkiem, iekārtām, transporta.
	7. Darbu pieņemšanas laikā konstatētos Darbu defektus un/vai neatbilstības Būvkomersants novērš par saviem līdzekļiem un to novēršana neatbrīvo Būvkomersantu no atbildības par Darbu kalendārā grafika neievērošanu.
	8. Darbu izpildes laikā Pasūtītājs ir tiesīgs noteikt jebkura būvizstrādājuma ekspertīzi, kuras slēdziens ir saistošs abām pusēm bet ekspertīzes izmaksas sedz tā puse, kurai ekspertīzes slēdziens ir negatīvs.
2. **Īpašie Darbu izpildes nosacījumi**
	1. Darbu izpildē nepieļaut vertikālo atzīmju izmaiņas apstādījumos vairāk par 0,05 m salīdzinājumā ar esošām vertikālām atzīmēm.
	2. Būvkomersants jāveic koku aizsardzība Darbu izpildes vietā Darbu izpildes procesā.
	3. Pasūtītājs informāciju par Darbu izpildes vietas atrašanos nodot Būvkomersantam telefoniski (izmantojot īsziņu vai tiešsaistes tīkla lietotni) un elektroniskā veidā (izmantojot e-pastu vai elektronisko ielu ikdienas uzturēšanas žurnālu).
	4. Pēc nomaļu atjaunošanas Būvkomersants paziņo pasūtītājam par izpildītu darbu, izmantojot īsziņas vai e-pastu, kā arī (pēc pasūtītāja prasības) fiksē izpildīto darbu, atsūtot pasūtītājam fotogrāfijas (pēc kurām var skaidri identificēt vietu un adresi).
	5. Ar Darbu saistīto jēdzienu apraksts:
		1. nomaļu atjaunošana – paredz nomaļu atjaunošanu, apkārtējās teritorijas sakārtošanu, izveidojot zālāju un atjaunojot auglīgo zemes slāni;
		2. apzaļumošana – teritorijas nosegšana ar augu zemi un zālāja izveidošana, ja paredzēts, veicot arī citus labiekārtošanas vai nostriprināsanas pasākumus. Apzaļumošana ietver nepieciešamo pamata vai virsmu sagatavošanu (līdzināšana, planēšana), kā arī vajadzīgo izejmateriālu sagatavošanu vai ražošanu, piegādi un iestrādi. Ja nepieciešams, tad pirms darba izpildes jāveic ģeodēziskie mērījumi;
		3. materiāli – augu zeme, zālāju sēklas un mēslojums, grants-smilts maisījums 0/32s, dolomīta šķemba (ar fr. šķembām 45-70). Materiāliem jāatbilst Autoceļu būvdarbu specifikācijas ABS 2023;
		4. zāles pļaušana – paredz, lai uzlabotu ceļa un tam pieguļošas teritorijas pārredzamību, veicinātu ūdens novadi no ceļa klātnes, veiktu profilaksi nezāļu sēklu izplatībai. Zāles pļaušana ietver zāles pļaušanu, nopļautās zāles novākšanu no ceļa konstrukcijām;
3. **Darbu apjomu grozījumi**
	1. Pasūtītājs ir tiesīgs, nemainot Darbu apjomu sarakstā noteiktās darbu izmaksu vienību cenas, Darbu apjomu sarakstā noteiktās vienas darba pozīcijas ietvaros neizlietotos naudas līdzekļus novirzīt citas darba pozīcijas izmaksu segšanai, attiecīgi palielinot konkrētas pozīcijas darba apjomu, ja konkrētajā pozīcijā objektīvi nepieciešami papildu apjomi.
	2. Būvkomersants nav tiesīgs bez saskaņošanas ar Pasūtītāju aizvietot tehniskajā piedāvājumā norādītos būvizstrādājumus, kuri ir noņemti no ražošanas un/vai nav pieejami tirgū, ar alternatīviem (ekvivalentiem/analogiem) būvizstrādājumiem. Lai saskaņotu būvizstrādājuma aizvietošanu, Būvkomersants iesniedz Pasūtītājam attiecīgus pierādījumus, kas apliecina būvizstrādājuma noņemšanu no ražošanas un/vai nepieejamību tirgū (piemēram, būvizstrādājuma ražotāja tīmekļvietnē esošā publiski pieejamā informācija, būvizstrādājuma ražotāja rakstveida apliecinājums u.tml. informācija). Ja Pasūtītājs piekrīt kādu no tehniskajā piedāvājumā norādītiem būvizstrādājumiem aizvietot ar alternatīviem (ekvivalentiem/analogiem) būvizstrādājumiem, tad Būvkomersantam jāsagatavo būvizstrādājumu aizvietošanas akts, kurā jāsalīdzina esošā un aizvietotā būvizstrādājuma tehniski salīdzināmie parametri (parametru skaits var atšķirties atkarībā no konkrētā būvizstrādājuma, bet, ja Pasūtītājs uzskatīs, ka ar norādīto salīdzinājumu nav pietiekami, lai noteikt konkrētu būvizstrādājuma ekvivalentu/analogu, tad Pasūtītājs ir tiesīgs pieprasīt salīdzināt papildus parametrus), un ja Pasūtītājs to saskaņo, tad ir pieļaujama būvizstrādājuma aizvietošana Darbu izmaksu vai Darbu apjomu sarakstā noteiktās darbu izmaksu vienību cenas ietvaros.
4. **Darbu izpildes termiņš**

Darbu izpildes termiņš – līdz 2025.gada 19.decembrim.

**Sagatavoja:**

Daugavpils valstspilsētas pašvaldības iestādes

“Komunālās saimniecības pārvalde”

Komunālinženieris O. Krukovskis